Ich, Hans Bluͦm von Lupfan, beken̄ offenlich mit disem brieff, das ich von bitt wegen des bescheidnen Cuͦnrat Frickers vō Bir, jetz vogts im ampt, das mā nempt Im ✳
Eigen, uff donstag vor sant Barnabas, des heiligen zweͤlff botten, tag, do mā zalt vō der gepurt Cristi tusind vierhundert sechzig und acht jar zuͦ Kûngsfelden an
gewonlicher gerichts statt mit offnem, vˀbannem gericht offenlich zuͦ gericht gesessen bin an statt und in namen der erwirdigen miner gnedigē frowen, der
eptissin und cōvents, und vō enpfelhens wegen des fromen, wisen Uͦlrichs am Bùel, irs hoffmeisters zuͦ Kùngsfelden, mins lieben herˀn. und kamēt alda fûr mich
und das gericht, verfûrsprechet nach des gerichts gewōheit, die ersamē Cuͤnrat Widmer, jarzit pfleger, an statt und in namē der erwirdigē froͧwē, froͤw ✳
Annen Fùndin, jetz jartzit meisterin zuͦ Kûngsfelden, eins, und des andren teils Metz Forsterin und mit ir Rûedi Wechter vō Husen, so dan̄ Heini Wechter an statt ✳
sin selbs und Hans Lenggen, der ouch dem genantē Heinī Wechter sinē follen gewalt der vogtig halb alles das zuͦ tuͦnd, das sich im rechten geburte, geben hat in
des fromē, wisen Uͦlrichs am Bûel, miner gnedigē froͧwē hoffmeisters, hand, der ouch des im rechten an red, daruff ouch Heini Vechter, obgenant, darstuͤnd an
statt und in ir beder namē vō wegen Clewis Forsters und grossz Elsen und klein Elsen Forsterin, der vor genempten Metz Forsterin elichen kind, der voͤgt si
sint. und also offnet der vorgenant Cuͦnrat Widmer durch sinē fûrsprechen, an statt und in namē der erwirdigē froͧwē, frow Annen Fundin, der jartzit meisterin,
wie das dz jartzit ampt zuͦ Kûngsfelden fûnff guldin geltz und hundert guldin hoͧptguͦts uff einem achtenden teil des fars zuͦ Windisch gehept und noch habent,
die selben hundert guldin Welti Mûller, den man nampt Forster, vō Windisch, umb Clawsen Widmern, burgern zuͦ Loͧffenberg, uff genomen und sich dorumb
gen Claws Widmern mit sampt andrē underpfanden vˀbriefft hat, nach lut des selben brieffs die selbē hundert guldin mit sampt den fûnff guldin zinsz
nach abgang Claws Widmers an den vesten junckherˀ Heinrichen vō Birckendorff gevallen und komē. der selb junckherˀ Heinrich vō Birckendorff minē gnedigē
froͧwen zuͤ handen irem jarzittampt die genanten hundert guldin hoͧpt guͦts mit sampt den fûnff guldin zinsz jerlich da vō fallent zuͦ koͧffen geben nach lut
des selben brieffs. nū werent die hundert guldin mit sampt den fûnff guldin zinsz uff Hansen Holtzhoͤwer zuͦ zaln gevallen, der nū leider mit dem tod abgangē
und nitt mer in leben. zuͤ dem, so werent etlich bûrgen in der sach ouch abgangen, dar inn min gnedig froͧwē irs zinsz und hoͧptguͦts in sorgen, si hettent ouch
mer den̄ einist an Metzen Forsterin, ir und der kinden voͤgt ersatzūg der bûrgē gefordret, wer allweg biszherˀ nit geschechen, sunder durch erber lûtt so vil dar zuͦ
gerett, das si minen gnedig froͧwen zuͦ handen irem jartzit ampt die gùetter zuͦ koͧffen geben habent, sid si doch vormaln under pffand gewesen sind. disz
die gùetter: namlich ein achtenden teil des fars ze Windisch, so dan̄ ein acker, ist ledig eigen, stost an junckherˀ Henmans rûttin, so dan̄ ein husz, so
gelegen ist zuͦ Obrenburg, zwischent Erhart Schniders und Hans Vetters hûsern gelegen mit sampt der hoffstatt, ist frig ledig eigen, it̄ anderhalb
juchart ackers, stost an Saren Matten, so dan̄ ein mattbletz, so gelegen ist in Saren Mattē in des cōvents matten und gat der brun̄, so gē Obrēburg gat,
dar ✳ durch, gehoͤrt in der Forsterin gûetter, sind bede stuck eigen und unbekûmbret, so dan̄ ein acker bim dorff ze Windisch by der stapffen, lit nebent der
matten in Telli. semlich gûetter gabent die genanten Metz Forsterin und mit ir und in vogts wise Rùedi Wechter und Heini Wechter vō Obrenburg anstatt sin selbs und Hans Lenggen, des gewalt er hat, als der kinden voͤgt, den genanten minē gnedigen froͧwē zuͦ handen irem jartzit ampt zuͦ Kûngsfelden
in eins uffrechten, frigen, redlichen und ewigen koͧffs zu koͧffen die gûetter, wie die vor stand, mit aller ir zuͦgehoͤrd. gabent inen also in gericht ze koͧffen
die erstgenanten gûetter fûr fryg, ledig eigen und in aller wisz und masz, als die da vor gelûttret stand. und sig diser koͧff geben und beschechen umb und fûr die
hundert guldin hoͧptguͤts und zechen guldin vˀsessner, unbezalter zinsen, so under Hans Holtzhoͤwern uff geloͧffen warent. die hundert guldin rùerent har, so Welti
Forster vō dem vorgenāten Clawas Widmern von Loͧffenberg uff genomē und die nach maln an min gnedig
froͧwen
komē sind nach lut der brieffē. die selbē brieff
nū hinfûr krafftlosz, tod, hin und ab und by disem beliben und bestan sol. also nach soͤlicher offnug und vˀgicht, won si des koͧffs beder sitt gichtig warent, stuͦndent
die selben Metz Forsterin und mit ir Rûedi Wechter als ir vogt und Heini Wechter vō Obrenburg anstatt sin selbs und Hans Lenggē als in vogts wise Clewis Forsters
und grosz und klein Elsen Forsterin, der kindē, dar in offen vˀbannē gericht, wolfertigettent und wolfuͤrtent den koͧff in der masz, als jetz stat, und entzigent sich dar
uff all ir vordrūg, recht und ansprach muͦttwillenklich fûr sich und aller ir erben. brachtent den ouch nach kanter urteil in und zuͦ handen der dickgenanten ✳
miner gnedigen frowen und irem jartzit ampt durch min, des obgenāten richters, hand, die gûetter inn zehaben, ze nutzend, niessent, ze besetzent und entsetzent und in
allweg damit zetuͤnd, lassent, handlent, wandlent und werbent als mit irem eignen unbekûmbrettē guͦt, an ir und aller menklichs von ir wegen sumen,
irren und in sprechen. sie geloptent ouch nach bekan̄ter urteil, disz koͧffs in der masz als vor recht weren zuͦ sind und inē hier umb guͤt, sicher werschafft ✳
zu tuͦnd, wo, wen, wie dick min gnedig froͧwē und ir jartzit meisterin zuͦ Kûngsfelden gegenwirtig und kûnfftig des notturfftig sind oder werdent ane
geverd, ouch wider disen ewigen koͧff, disz vertigūg, noch dhein ding hier an geschribē niemer zekoment, redent, werbent noch tuͦn in dhein wise, sunder
das alles war, stet und vest ze halten. und entzigent sich ouch hier ûber fûr sich und als vor alles, des so si hie wider dheins wegs beschirmē, behelffen sin,
sie zeschirm fûr ziechen oder geniessen moͤchten alles an geferd. und beschach disz alles in gericht mit urteil und recht, mit uff geben, vˀzichen, in
antuwrten, mit mūd, mit hand, worten, wercken, wisen, geberden und namlich mit aller sicherheit und gewarsami, die dheins wegs hier zuͤ gehoͤrent
und notturfftig warent und als das nū und hienach billich krafft und macht, hand veste haben und stet belieben sol und mag an alles bekrenken und
wider triben, alles nach recht, sitt und gewonheit des ampts im Eigen. hieby und mit sind in gericht gewesen und des gezûgen die ersamē Hensli
Strebel, Hensli Troͤsch, bed vō Lupfan, Hensli Zuͤloͧff von Bir, ✳ Clewi Fischer von Biraloff, Hensli Lang usz Birhart, Peter Wolleb vō Husen, der jung, Heini
Meiger vō Lupfan und andrer erbrer lûttē vil. und des alles zuͦ warem und vestem urkûnd, so hab ich, obgenanter richter Hans Bluͦm, erbetten den ✳
fromen, wisen Uͦlrichen am Bûel, minr gnedigē froͧwē hoffmeister zuͦ Kûngsfelden, minen gnedigē, lieben hernˀ, das der sin eigen ingesigel vō des
gerichts, ir und miner bett wegen nach bekanter urteil offenlich gehenckt hat an disen brieff, der also mit urteil und recht also zuͦ geben erteilt
ward des tags und jars als ver stat ꝫcꝭ.